淘寶上可謂有齊不同物品,日常生活需要的用品有,罕有難買的亦有,就連看似無用又奇異的產品都有,難怪不少人都會淘寶上癮,上網「掏寶」。早前一位港女就在專門分享淘寶好物的社交專頁上發文,直指自己近日買了一個「美少女頭套」,更大方展示上身圖,引來大批網民熱議。不過,可能頭套的造型太詭異,網民唔多受落外,更有熱心網民開始語重心長留言勸導發文者「唔好再買」。
港女淘寶買美少女頭套 大方分享上身圖
淘寶有齊各式各樣的產品,不論是日常生活用到或用唔到的,總之諗到關鍵字就可以在淘寶內找到,難怪咁多人有條淘寶癮。早前,一位港女就在專門分享淘寶好物的社交專頁上發文,直指自己近日買了一個「美少女頭套」,大方展示上身圖之餘,亦主動貼出購買連結。撳入淘寶link之後,可以看到這個頭套的名稱為「卡通美少女酒吧聚会COS动漫逼真卖萌神器漫画美女假发头套整蛊」,售價由人民幣69元起,即約港幣75元就能成功購入。
頭套造型驚嚇 網民唔受落:求下你快啲退貨
發文者大方展示自己戴上頭套後的上身圖,可見一身藍色泡泡袖襯吊帶裙的她戴上長頭髮頭套,除了一頭凌亂假髮外,臉上亦有漫畫般水汪汪的大眼睛、長期微笑的嘴唇以及紅潤臉頰,頭套整體與淘寶上的照片相似。惟大批網民就直指「頂唔順」她的造型,直指「真係嚇X死人」、「可唔可以收X」、「呢個真心驚嚇」,更狠批「你唔好著到咁樣出街」、「求下你快啲退貨」。
疑經常開同類Post 網民語重心長留言勸導
有指試戴頭套的發文者經常在專頁內發文,購物頻率極高的同時,亦習慣買入不同種類的東西,因此有網民語重心長地留言勸導,直指「阿妹呀~返工賺錢咁辛苦,買一個玩下就算,你成日都買,咁樣唔掂喎」、「唔好再買,真人標緻好多」,雖然有網民反駁指「理唔到人咁多」,但有熱心網民仍然睇唔過眼,坦言從發文者的分享中得知「佢做好多份工」,又指「好聽說話人人識講,但唔好聽嘅真心話我認為都可以講」。